U (TV-serie)

U er et norsk ungdomsprogram som gikk på NRK TV fra 1991 til 2001. U var NRKs nye ungdomssatsing på 1990-tallet og skulle komme til å romme mange subsjangere, blant annet U:natt. Programledere den første sesongen var Tonje Steinsland, Ole Andreas Holen, Per A.D. Jynge og Cathrine Irgens Nilsen.

Programmene fra U var preget av både humor, ironi og alvor. Den første sjefen for U var Karin Julsrud, som også var første programleder i programserien Halvsju på 1970- og 1980-tallet. Redaksjonen i U ble etablert med bare et fåtall faste ansatte, men med et budsjett som ga Julsrud muligheter til å skrive kontrakter med regissører fra norsk film- og reklamemiljø. Julsrud hadde også selv regi på serier som ble produsert av U. Da Julsrud trakk seg som redaksjonssjef fikk redaksjonen først regissør Anders Holm som sjef, og senere Leif Holst Jensen.

 Om serien 
Med sin særegne kameraføring og en kjapp stil ble programmet tidlig på 1990-tallet en suksess.

Alex Rosén hadde sin debut i denne programserien i 1991–1992 og ble nærmest en kultfigur etter sine opptredener. Han ble valgt av redaksjonen etter opptredener som vokalist i bandet Go-Go Gorilla og et intervju i ungdomsmagasinet Chili.

Serien U:Natt ble sendt i 1994 med komiker Harald Eia og musiker Simone Larsen som programledere og med komiker Bård Tufte Johansen som stuntreporter med et ekstra kamera montert på hodet. De sendte blant annet sine live-sendinger fra en nedlagt industrihall, samt en del utesendinger, blant annet fra en bensinstasjon i Trondheim der Børge Brende deltok som debattant fra Unge Høyre. Temaene varierte til alt fra russefeiring til politiske stridstema som opptok ungdom.

U-redaksjonen høstet i 1997 stor internasjonal anerkjennelse. Flere av programmene i serien U:Trippel ble i 1997 solgt til en rekke land i verden, De forente arabiske emirater, Sveits og Australia, og de nordiske land.Hvem hva hvor 1998 s.258

U mottok flere priser. Prix Danube i 1993 for en dokumentar fra krigen i Jugoslavia, regissør Morten Tyldum. U ble også nominert for beste ungdomsprogram i Prix Jeunesse 1994, vant flere gullruter i 1995 for beste musikkvideo, «Vårofferet», regissør Pål Nissen, filmen En Annen Anna, regissør Karin Julsrud, og dokumentaren fra Sør-Afrika, regissør Pål Nissen. I 1995 vant serien Åtte & 1/2 Prix Europa Special i Berlin, og filmen En Annen Anna fikk også Prix Europa for «special commendation». I 1996 vant programmet fra Sør-Afrika en Prix Jeunesse for beste ungdomsdokumentar (U: Sør-Afrika) i konkurranse med 75 TV-kanaler fra 62 land. Et innslag i U fikk Gullruten 2000 i klassen beste reportasje i «U ..om onani»Hvem hva hvor 2001 s.267. Innslaget var regissert av Geir Henning Hopland, med Rune Hagerup som reporter.

 Nevneverdige innslag 
I noen av de første innslagene i U (1991–1992) fikk vi se tre sinte, unge menn i bar overkropp og rosa caps fra bandet Nemlig Hemlig. «Vi formidler den intensiteten det er å leve, kan du si.» «Vi er et produkt av det samfunnet andre har skapt, og som er på vei i dass. Vi skal bygge nytt på ruinene,» var blant uttalelsene fra bandet.

 Norskproduserte serier/programmer som gikk i U 
 Åtte & 1/2 (1994)
 Tur-retur (1995)
 Flåttum gård (1994)

 Underprogram av U 
 U: Natt (1994) 
En to timer lang sending som startet sent på fredagskveldene. Programmene hadde sendestart 18. mars 1994. Karin Julsrud var produksjonsleder.VG  NRK med natt-TV (03.01.1994, s.48) Programledere var Harald Eia, Simone Larsen og Siv Fossåskaret, mens utegående reporter var Bård Tufte Johansen. Programmet inneholdt musikk, humor og intervju, samt serien «Flåttum gård».VG – Mono TV-team på egenhånd (18.03.1994, s.56)

 U: Trippel 
U: Trippel var en TV-serie som ble produsert av U-redaksjonen i NRK fra 1996 til 1997. Serien var dokumentarbasert og inneholdt møte med tre ungdommer i hvert program, over ett tema – derav navnet «Trippel».

 U: Verden 
U: Verden var en TV-serie som ble produsert av U-redaksjonen i NRK mellom 1995 og 1998. Serien var en co-produksjon med SVT, DR og Yle og hvert program tok for seg fremmede kulturer eller konfliktområder i verden.

 Andre 
U: Filter Leverte ukentlige personlige reportasjeprogram laget av fem reportere, i flere sesonger. Fra 1996–1997. Reporterne var Thomas Seeberg Torjussen, Kim Hiorthøy, Lisa Marie Gamlem, Mari Grydeland, Lasse Nederhoed, Yngvild Sve Flikke, Geir Henning Hopland og Christer Bremen, med flere. Prosjektleder var Jan Strande Ødegårdstuen.
U: Musikk Leverte fem ulike musikkprogram innenfor ulike sjangrer uka igjennom. Programledere innenfor hver sine program var blant andre Per Sundnes, Nazneen Khan, Kjell Paulsen, HC Andersen, Olle Abstract, Kristopher og Alexander Schau. Prosjektleder var Anja Viuf.
U: 1998 – en serie med historier

 Programledere/reportere/medarbeidere 

Programledere (Ufullstendig)

 Tonje Steinsland (1991–1992)
 Ole Andreas Holen (1991–1992)
 Per A.D. Jynge (1992)
 Cathrine Irgens Nilsen (1992)
 Alex Rosén (1992 og 1994) (stuntreporter)
 Jo Raknes (1991–1994) (reporter)
 Harald Eia (1994–1996) (hadde sin debut som programleder i U:natt i 1994, etter det var han stuntreporter)
 Bård Tufte Johansen (1994–1996) (stuntreporter i sitt «eget tv-program» Bårds Mono Televisjon i U-natt)
 Synnøve Svabø (1993–1994) (sex-spaltist)
 Paal Tarjei Aasheim (1993–1994) (reporter i innslaget «Tarjeis TV 2» – Aasheim begynte senere i det ordentlige TV 2)
 Jon Haukeland (1996–1997) Reporter U:Trippel
 Lisa Gamlem (1996–1997) Reporter U:Trippel
 Benedikte Lindbeck (1990-tallet) (diverse roller)
 Kim Hiorthøy (1996–1998)
 Thomas Torjussen (1996–1998)
 Mari Grydeland (1996–1997)
 Lasse Nederhoed (1996–1998)
 Geir Henning Hopland (1997–1998)
 Yngvild Sve Flikke (1997–1998)
 Aggie Frost (1999–2001) 
 Håvard Lilleheie (1999–2001)
 Rune Hagerup (1999–2001)
 Silje Salomonsen (1999–2000)
 Kjersti Herstad (1999–2000)
 Åse Mørk (2000–2001)
 Steinar Sagen (2000–2001)

Regi (Ufullstendig)

 Karin Julsrud (1991–1993)
 Torstein Vegheim (1991–1996)
 Ann-Cathrin Ramberg (1991–1992)
 Erik Meyn (1991–1994)
 Terje Nilsen (1991–1998)
 Anders Holm (1991–1995)
 Morten Tyldum (1991–1996)
 Sirin Eide (1991–1997)
 Pål Nissen (1991–1998)
 Cathrine Irgens Nilsen (1995–1998)
 Magnus Martens (1999–2000)
 Jon Ståle Carlsen (2000–2001)
 Arild Fröhlich (1999–2000)
 Nina Lill Veste (1999–2000)
 Geir Henning Hopland (2000–2001)
 Lasse Nederhoed (1999–2001)
 Yngvild Sve Flikke (1999–2001)
 Heidi Arnesen (2000–2001)

Andre
Håkon Noodt (1991–1997) (klipper, programutvikler og vignetter)

 Omtale 
Aftenposten (2003) «I 1994 jobbet det som skulle bli "Lille lørdag"-gjengen i ungdomsprogrammet "U". Harald Eia, Marit Åslein og Bård Tufte Johansen, for å nevne noen. "Målet til "U", skriver komikerne selv om DVD-lanseringen, "var å vise at ungdom drev med antirasistisk arbeid på fritiden, at ungdommer slet med å få jobb (på den tiden var det 0,5 prosent ledighet i Norge) og at det ikke var flaut for ungdom å snakke om kjønnssykdommer. Vi fikk det ikke så bra til. Vi syntes ungdommer var sytete og schtøgge". Derfor lagde vi heller "Lille lørdag". Som ble en slags parodi på "U" og det programmet vi egentlig skulle lage.»

 Kommentar 
Programmet U kan være vanskelig å definere da det rommet alt fra studiobaserte diskusjonsprogrammer og live-sendinger til kortfilmer og dokumentarer. Programmet kan også karakteriseres som en egen tv-avdeling for ungdom da det rommet så mange halvseperate serier som gikk parallelt med hverandre, som for eksempel U:natt og U:verden.

 Referanser 

 Eksterne lenker 

  Hjemmeside (arkivert hos NRK)

Kategori:Ungdomsprogrammet U på NRK
Kategori:Norske musikkprogrammer på TV
Kategori:Norske TV-produksjoner fra 1990-årene
Kategori:Norske TV-produksjoner fra 2000-årene
Kategori:Gullruten for beste TV-program
Kategori:TV-produksjoner på NRK